cyanic-selkie/wikianc huggingface dataset:
צבא ההגנה לישראל במלחמת לבנון הראשונה
חיל האוויר במלחמה
במקביל, מסוקי AH-1 קוברה של חיל האוויר השמידו מאות כלי רק"מ סורים, לרבות עשרות טנקים, כולל מדגם טי-72.
הזירה הימית
לאורך כל הלחימה חיל הים היה מעורב במצור על בירת לבנון ביירות ובהנחתת כוחות ישראליים על אדמת לבנון. בנוסף על כך, שייטת 13 קיימה מארבים ופשיטות כנגד מחבלים בכבישי לבנון. בסוף המלחמה חיל הים עזר לפינוי שתי חטיבות שריון ואגד ארטילרי.
דליה כהן (מוזיקולוגית)
מלוגרף
המלוגרף הוא מכשיר אלקטרוני שפיתחו רות כ"ץ ודליה כהן. המלוגרף מתעתק ומנתח מוזיקה חד־קולית שמועברת בעל פה ורושם גובה ועוצמה של קול בצורה גרפית. המכשיר שימש אותן בעבודה על הספר "Palestinian Art Music" ובעבודות רבות אחרות.
הרץ ריבקין
ביוגרפיה
בבוקרשט הוא פרסם את עבודתו בירחון די וואך (בעריכתו של משה אלטמן) ובכתב העת שויבן (בעריכתם של יעקב שטרנברג ושלמה ביקל). בהוצאה לאור של שויבן יצא לאור הספר הראשון של ריבקין, קובץ שירים פֿון שכנישן דאָרף (מהכפר השכן), חלק מהשירים המופיעים בקובץ הולחנו על ידי זליג ברדיצ'יבר. בדי וואך פורסם סיפורו המפורסם חיים ברוך אָט אָ פאָר עך (חיים ברוך כבר מגיע).
אריח (מתמטיקה)
אפריודיות
קבוצה של אריחים אמורה להיות אפריודית אם כל ריצוף עם אריחים אלה הוא רצפה אפריודית (שאינה מחזורית במרחב). לא ידוע אם קיימת צורה דו-ממדית אחת (שאלה זו מכונה "בעיית איינשטיין") היוצרת אריח של רצפה אפריודית, אך לא של כל רצפה אפריודית. כלומר, קיומה של קבוצה מונוהדרלית אפריודית הוא שאלה פתוחה בגאומטריה. אריח סוקולאר-טיילור יוצר אריח אפריודי דו-ממדי, אך מוגדר על ידי תנאי התאמה קומבינטוריים ולא רק על פי צורתו בלבד. בממדים גבוהים יותר הבעיה נפתרת: אריח דנזר-שמיט-קונוויי הוא אריח של אריח מונוהדרלי אפיריודי של המרחב האוקלידי התלת-ממדי, ואינו יכול לרצף חלל באופן מחזורי.
יחסי בוטסואנה–דרום אפריקה
היסטוריה
בשנת 1985 פתחה דרום אפריקה במבצע צבאי נרחב בבירת בוטסואנה, גאבורון. במהלך המבצע תקפה דרום אפריקה מטרות של הקונגרס הלאומי האפריקני. התקפות אלה גונו על ידי דובר נשיא ארצות הברית, רונלד רייגן.
סמסונג גלקסי נוט
חומרה
במכשיר רזולוציית המסך WXGA 1280x800, מסוג HD Super AMOLED, ודחיסות פיקסלים של 286 ppi, עומק צבע 16 מיליון צבעים.
ג'ון קארמק
ילדותו
קארמק נולד לסטן קארמק, כתב טלוויזיה מקומי. קארמק גדל במטרופולין של קנזס סיטי. הוא התעניין במחשבים מגיל קטן.
קריירה
קארמק המשיך לעבוד ב-id Software ופיתח משחקים מוכרים כמו DOOM, הטירה הנאצית, Quake ועוד. את מנועי המשחק שחברת id Software היא מכרה לחברות אחרות, כך יצא, שמנועי המשחק שקארמק פיתח הופיעו גם במשחקים Half-Life ,Call of Duty ,Medal of Honor ועוד.
יוסף שלזינגר
שלזינגר הוא חלוץ בתחום המחקרי העוסק בהעברת אותות אל תוך תאי הגוף, ותרם רבות להתפתחותו המואצת של התחום ב-25 השנים האחרונות. במחקריו חשף שלזינגר קוד חדש לפעילות הקולטנים המצויים על פני התא, ולזרימת המידע באמצעותם אל תוך התא, ובכך שינה את תפיסת המדע בכל הנוגע לנתיבי המידע אל פנים התא. שלזינגר זכה בפרס דן דוד מאוניברסיטת תל אביב לשנת 2006 בקטגוריית "ריפוי סרטן", יחד עם פרופ' ג'ון מנדלסון. משנת 2010 מנהל שלזינגר את המכון לביולוגיה של הסרטן באוניברסיטת ייל, ארצות הברית.
מפלגת העם (מושבת טרנסוואל)
היסטוריה
בשנותיה האחרונות של מושבת טרנסוואל, על רקע קולות אשר בישרו איחוד קרב, החלו אנשי המפלגה לחפש אחר שותפים להקמתה של מפלגה אשר תבטא כוחם הפוליטי במדינה הדרום אפריקאית העתידה לקום. מפלגה כזאת הוקמה לבסוף מיד עם הקמת האיחוד בשנת 1910, היא המפלגה הדרום אפריקאית. לצד חלקה של מפלגת העם במפלגה החדשה, היא הורכבה גם מהמפלגה הדרום אפריקאית ומפלגת אפריקאנר בונד ממושבת הכף ומפלגת האורנג' ממושבת נהר האורנג'. למרות שאת השם למפלגה החדשה תרמה דווקא השותפה ממושבת הכף, לאנשי מפלגת העם נודעה ההשפעה הגדולה ביותר על עיצוב המפלגה החדשה. מנהיגה של המפלגה הדרום אפריקאית היה לואי בותה, מנהיג מפלגת העם. יאן סמאטס, אשר היה כאמור האיש השני בחשיבותו במפלגת העם, העביר תפקיד דומה גם באיחוד דרום אפריקה תחת המפלגה הדרום אפריקאית ומנהיגותו של בותה. המפלגה הדרום אפריקאית החזיקה קרוב ל-15 שנה בהנהגת האיחוד. בותה היה לראש ממשלת האיחוד הראשון ושימש כתשע שנים בתפקיד זה, עד לשנת 1919. אותו ירש סמאטס, אשר כיהן כראש ממשלה למשך חמש שנים נוספות, עד לשנת 1924.
גאורגה שטפאן, שליט מולדובה
לקריאה נוספת
(ניקולאיה ראיליאנו - שליט מולדובה, גאורגה שטפאן - היסטוריה וגורל, ב"תעודות מולדביות מימי הביניים בארכיון המלחמה של שוודיה, טיראגציה, קישינאו, 2001)
סועאד נסר-מח'ול
ביוגרפיה
במקצועה נסר-מח'ול היא מתכננת ערים, בעלת תואר שני מה"טכניון" שבחיפה. בשנת 1989 הקימה משרד הנדסי. היא ייסדה את "גלריה חיפה" לאמנות בשנת 2019, שנפתחה רק לתקופה קצרה עקב משבר הקורונה ונפתחה מחדש בתחילת שנת 2021. מתגוררת בחיפה ונשואה לחבר הכנסת לשעבר עיסאם מח'ול. לשניים 2 ילדים.
לואיס כריסטיאן הס
שנות הגלות
לאחר אשפוזו האחרון הוא נפטר ב-26 בנובמבר 1944 באינסברוק.
פנובסקוט (מיין)
גאוגרפיה
מחוזות סמוכים של ארצות הברית:
ירון בכר
ילדות, נעורים ולימודים
בכר למד תזמור וניצוח אצל דן פוגל, תאוריית המוזיקה ומוזיקה אלקטרונית אצל אילן מוכיח בתיכון לאמנויות ע"ש תלמה ילין, ובהמשך גם אצל יצחק סדאי באקדמיה למוזיקה שליד אוניברסיטת תל אביב.
לייפת
עור
בפגיעה בשלמות העור נוצרת רקמה לייפתית במקום הפגיעה - צלקת. לעיתים הצלקת היא גדולה ובולטת ונוצר קלואיד.
ג'ון ואנאמייקר
ראשית חייו
ג'ון ואנאמייקר נולד באזור הכפרי שלימים יהיה חלק משכונת גריי פרי שבדרום פילדלפיה. הוריו היו ג'ון נלסון ואנאמייקר, יצרן לבנים יליד קינגווד, ניו ג'רזי ואליזבט דשונג קוצ'רספרגר, בתו של חוואי ובעל פונדק בגריי פרי. אבותיה של אמו הגיעו מריטרשופן שבאלזס ומקנטון ברן שבשווייץ. בגיל 19 הוא החל לעבוד בסניף פילדלפיה של ימק"א והיה למזכיר הראשון של הארגון.
בניין ואנאמייקר
בניין ואנאמייקר (Wanamaker Building) היה בית מסחר בפילדלפיה של 12 קומות שהיה בנוי מגרניט, שתוכנן על ידי האדריכל המפורסם משיקגו דניאל ברנהם. בנייתו הושלמה ב-1910 והוא הוקדש לכבודו של הנשיא ויליאם הווארד טאפט. הבניין ניצב במקום בו הייתה "תחנת הרכבת הגדולה", ותפס את שטחו של מבנן שלם בפינת רחוב 13 ורחוב מרקט, בסמוך לבניין עיריית פילדלפיה. חנות הכלבו החדשה, שעדיין עומדת על תילה היום, הפכה למוסד מוכר בפילדלפיה ולחלק מתרבות העיר. במקור כל שטחו של הבניין הוקדש לחנות הכלבו ולמשרדי החברה של ואנאמייקר.
פעילות עסקית מחוץ לפילדלפיה
וואנאמיקר הבטיח לעובדיו ביטוח רפואי בחינם, חינוך, מתקני פנאי, תשלומי גמלאות ותוכניות לשיתוף רווחים, עוד לפני שהטבות כאלו נחשבו למקובלות. עם זאת, פעילי איגודי עובדים ראו בו כמתנגד תקיף לפעילותם. במהלך תהליך ההקמה של ארגון אבירי העבודה ב-1887, הוא פיטר את 12 חברי הארגון הראשונים שנחשפו על ידי בלשיו.
המנהל הכללי של דואר ארצות הברית
ב-1889 פתח ואנאמייקר בנק לחיסכון. באותה שנה הוא מונה על ידי הנשיא בנג'מין הריסון כמנהל הכללי של דואר ארצות הברית. עיתוני התקופה האשימו אותו שהוא קנה את המשרה בכסף. ידידיו של ואנאמייקר ייחסו לו את הוצאת בול הזיכרון הראשון והנהגת צעדי ייעול רבים בשירות הדואר. הוא היה הראשון שהכין תוכניות לשירות דואר ללא תשלום באזורים הכפריים, אף על פי שהתוכנית יושמה רק החל מ-1896.
ב-1891 הורה ואנאמייקר על שינוי במדיהם של הדוורים, והוא הואשם שהוא הסדיר את הזמנת המדים מחברה אחת מבולטימור, שעלה חשד שהיו לו קשרים עסקיים עמם. בתערוכה העולמית של שיקגו שהתקיימה ב-1893 השמיע ואנאמייקר תחזית שהדואר בארצות הברית ימשיך להסתמך על כרכרות וסוסים במאה הבאה, ובכך הוא כשל בראיה לעתיד של השימוש ברכבות ובמכוניות.
נדבנות
ואנאמייקר היה אספן נלהב של חפצי אומנות ועתיקות. הוא תרם כמה פריטים למוזיאון לארכאולוגיה ואנתרופולוגיה של אוניברסיטת פנסילבניה. בין התרומות הללו היה אוסף של העתקי ארד של ממצאים שנחשפו בחפירות בפומפיי ובהרקולנאום, שאותם הזמין ואנאמייקר מבית יציקה בנאפולי במיוחד עבור המוזיאון. אוסף זה ידוע בשם "מוצגי הארד של ואנאמייקר".
חיים גיטלר
חיים גיטלר (נולד ב-13 באפריל 1962) הוא אוצר וחוקר ישראלי, המתמחה בתחום הנומיסמטיקה. הוא האוצר הראשי לאגף לארכאולוגיה ואוצר לנומיסמטיקה במוזיאון ישראל שבירושלים, כמו גם נשיא החברה הנומיסמטית בישראל.
זנבן רופוס
תיאור
תפוצת הזנבן היא לאורך בתי גידול לחים ביניהם ביערות אקליפטוסים, יערות גשם טרופיים, בין מנגרובים ובביצות שונות ויכול להימצא גם ביערות יבשים יותר וערבות מוריקות, אם כי הוא מתרחק מאזורים היבשים של מרכז אוסטרליה. למרות שהוא איננו מצוי בקרבת החופים לעיתים קרובות הזנבנים מעופפים בין האיים השונים ובכך מגדילים את תפוצתם.
דוכסות גסקוניה
הדוכסות הבאסקית של גסקוניה (864–1053)
הדוכסים נאלצו להתמודד עם חדירות ויקינגיות ותסיסה במשך למעלה ממאה שנה, חוסר יציבות שהביא להרס של מנזרים קיימים בגסקוניה ולחיים עירוניים נרקבים. הדוכסים של גסקוניה התמודדו מול הנורדים (ויקינגים), ומלך נווארה מצוטט כמי שסיפק סיוע נגדם ליד באיון. משפחת הדוכסית הגאסקונית נקשרה לממלכת נווארה העולה על ידי בריתות זוגיות בסוף המאה ה-10, ובסופו של דבר הביאה את גסקוניה כסוזרן לסנצ'ו השלישי, מלך נווארה ("הגדול") לתקופה קצרה עד 1035.
דוכסות ואסקוניה בין האדור לגארון, הפכה בהדרגה לדוכסות גסקוניה, והתרחקה מההיסטוריה של חבל הבאסקים כאשר גאסקונית (שפה רומנית) תפסה אחיזה ב'גסקוניה הגדולה', והפשיטה את השם מהקונוטציות האתניות הקודמות שלה והעניקה לו שם חדש. במהלך המאות ה-11–12, השפה הבסקית התפשטה בצפון-מזרח עד לשיאים העליונים של נהר אדור, הרחק מההתפשטות שלו 300 שנה קודם לכן.
מעמד פיאודלי
על פי הרשימה של סן-סורין בבורדו בשנת 1009, "המנהג הוא שאף רוזן [של גסקוניה] לא יכול למשול באופן לגיטימי בעיר זו של בורדו אם הוא לא קיבל את חובות המועצה, עיניים מושפלות, מהקדוש ביותר. הבישוף הקדוש סאורין ואם לא ישלם מחווה שנתית". הודעה מאוחרת יותר בין השנים 1160 ל-1180, אומרת במפורש שהרוזן לעתיד חייב להניח את חרבו על מזבחו של הקדוש סאורין ואז להרים אותה שוב רק לאחר קבלת תקן הקדוש. שיטות אלו מקבילות לנוהג של המלכים הצרפתיים לקבל את ממלכתם מסן דני ולשאת את דגלו, האוריפמה. עם זאת, ייתכן שהמודעות בכתב העת של סן-סורין, אשר הן מרוממות את אותו בית דתי ובו בזמן מרחיקות את דוכסי גסקוניה מכל ווסאל צרפתי, זויפו בסוף המאה ה-12 כדי לקדם את העניין של הפלנטג'נטים.
דוכסי ורוזני ואסקוניה
שמות הדוכסים מתועדים תחת מספר מביך של גרסאות, מה שמקשה מאוד על הזיהוי. הדוכסים והרוזנים הללו היו מנהיגי השבטים הבסקיים ששלטו בגסקוניה ולכן שמותיהם המקומיים היו בסקיים. עם זאת, מכיוון שהשפה הגאסקונית החליפה בהדרגה את הבסקית, שמותיהם נרשמים גם בגאסקונית. ואכן, בסופו של דבר, כנראה הדוכסים של גסקוניה אימצו בעצמם את הגאסקונית, מה שבא לידי ביטוי בשימוש ההולך ופוחת של הדוכסים האחרונים בשמות בסקיים אותנטיים.
התרסקות לילית
הספר בכריכה רכה, שיצא בהוצאת שלגי במהדורה העברית, מכיל 562 עמודים.
מאליק ע'ולאם מוחמד
קריירה בשירות הציבורי
עם פרוץ מלחמת העולם השנייה מונה מוחמד למספר משרות בעלות חשיבות. במרץ 1940 הוא מונה לתפקיד המפקח הראשי של המחסנים הממשלתיים. בספטמבר אותה שנה הוא מונה לתפקיד המפקח הכללי של הרכש ובמרץ 1941 כמזכיר מחלקת האספקה. שירותיו כמנהל חשבונות מקצועי בתקופת המלחמה זכו להכרה מממשלת בריטניה וביוני 1941 הוענק לו תואר עמית של מסדר האימפריה ההודית. במאי 1942 הוא עבר לשרת בנסיכות של היידראבאד, שם הוא שימש כיועץ לניזאם של היידראבאד.
שר האוצר
ב-1949 הזמין מוחמד את מנהיגי העולם המוסלמי לארגון הבינלאומי הכלכלי האסלאמי, והדגיש בפניהם את הראיון של גוש כלכלי מוסלמי. באותה תקופה הוא לקה בשיתוק שמנע ממנו את האפשרות לדבר ולהתנייד ביעילות ובריאותו החלה להתרופף.
מארק פרדקין
מארק גריגורייביץ' פְרַדְקִין (ברוסית: Марк Григорьевич Фрадкин; 4 במאי 1914 – 4 באפריל 1990) היה מלחין יהודי-סובייטי נודע, שכתב שירים רבים שהתפרסמו במהלך המאה ה-20 והלחין פסקולים לסרטים.
קורות חיים
באפריל 1990 הלך לעולמו במוסקבה והוטמן בבית העלמין נובודוויצ'יה.
וולקונסקואיט
תכונות אופטיות
אופטית המינרל הוא דו-צירי שלילי. מקדמי השבירה של הווולקונסקואיט הם: nα=1.551-1.560, nβ=1.569 ו-nγ=1.564. גבישי הווולקונסקואיט שקופים למחצה, וצבעם בדרך כלל הוא בגוונים של ירוק-כחלחל, ירוק בהיר עד ירוק כהה, ירוק-אזמרגד. הברק של הווולקונסקואיט הוא דמוי שרף עד עמום, והנפיצה שלו חזקה.
תפוצה ומקור
הוולקונסקואיט הוא מינרל נדיר למדי. מקומות בהם ניתן למצוא את המינרל כוללים את הר אפימיאטסקיה, סמוך לכפר אפימיאטי, נהר קאמה, אוחנסק (Оха́нск), מחוז פרם הרי אורל בפדרציה הרוסית (שם נמצא המינרל לראשונה והוא נכרה ממנו עד היום); באזור אקרמן בחבל בודג'אק (דרום בסרביה) שבאוקראינה; ובהרי פירין סמוך לגוצה דלצ'ב במחוז בלגואבגרד שבבולגריה.
Qué Mal Te Fue
Qué Mal Te Fue (בעברית: כמה רע זה היה בשבילך) הוא סינגל שהוקלט על ידי זמרת הרגאטון הדומיניקנית נאטי נטשה, מתוך אלבום האולפן השני שלה, Nattividad. הרמיקס של השיר יצא לאור ב-9 באוקטובר 2020, על ידי חברות התקליטים סוני מיוזיק לטין ופינה רקורדס, כסינגל המוביל מתוך האלבום.
Good Guys Only Win in Movies
Good Guys Only Win in Movies (בעברית: חבר'ה טובים מנצחים רק בסרטים) הוא סינגל שהוקלט על ידי הזמרת ההולנדית סי. סי. קאץ'. השיר יצא לאור בשנת 1988, על ידי חברות התקליטים הנסה רקורדס ואריולה רקורדס, כסינגל השלישי והאחרון מתוך האלבום, Like a Hurricane.
בסטיה
רכבת
תחנת הרכבת בסטיה היא חלק ממסילות הברזל של קורסיקה (Chemins de Fer de la Corse), והיא הנקודה הצפונית ביותר אליה מערכת המסילות מגיעה. מבסטיה יוצאות רכבות המגיעות לאז'אקסיו ולקלווי.
אלכסנדר סרלוט
רוזנבורג
סרלוט שיחק במחלקת הנוער של רוזנבורג וחתם ביולי 2013 בקבוצת הבוגרים של המועדון. הוא ערך את הופעת הבכורה שלו בבוגרים כשעלה בתור מחליף במחצית השנייה במשחק המוקדמות הראשון בליגה האירופית נגד קרוסיידרס. לקח לו רק 12 דקות כדי לכבוש גם את שער הבכורה שלו באותו משחק, השער השישי בניצחון 2–7.
ר.ב. לייפציג
ב-22 בספטמבר 2020, חתם בר.ב. לייפציג.
משאל העם במצרים (2019)
משאל עם במצרים נערך בין ה-20 ל-22 באפריל 2019, בו נתבקשו האזרחים בעלי זכות הבחירה להכריע בעניין תיקון החוקה.
ארנולף, דוכס בוואריה
פוליטיקה קיסרית
בכל מקרה, "שלטונו" של ארנולף היה קצר מועד; המלך היינריך הראשון התברר כיריב חזק והביס אותו בשני קרבות בשנת 921. כאשר ארנולף היה נצור על ידי היינריך ברגנסבורג, נכנס הדוכס למשא ומתן לשלום והכיר בריבונותו של המלך הגרמני. המלך היינריך אישר את שלטונו האוטונומי של ארנולף על בוואריה, כולל זכות אינווסטיטורה וכמה זכויות חשובות, בתמורה להתנערות מארנולף מתביעתו המלכותית.
שנים מאוחרות יותר
הדוכס ארנולף מת במעונו ברגנסבורג ב-14 ביולי 937; בנו אברהרד ירש אותו, אולם הודח על ידי המלך אוטו בשנת 938. ארנולף קבור במנזר סנט אמארם.
צבי אבירם
פעילות מחתרתית
דרך חברו מתקופת הלימודים לאופולד (פולדי) חונס (Leopold Chones) ; נולד ב-1924, נרצח באושוויץ ב-1943) יצר אבירם קשר עם גד בק ויצחק שוורזנץ, פעיל "החלוץ" בז'נבה. שוורזנץ הסתתר בסיוע חברתו אדית וולף. השלושה, עם חברים נוספים, ייסדו את תנועת הנוער הציונית-חלוצית "חוג חלוצי". התנועה ארגנה מזון, מסמכים מזויפים ומקומות מסתור עבור יהודים נרדפים, בעיקר ילדים שהוריהם גורשו או שהיו חסרי בית. החוג קיים חגיגות וטקסי חגים כדי לגבש את תחושת הביטחון ולהפחית את הדיכאון בקרב היהודים שנעזרו בו. רבים מהטקסים והחגים סבו סביב ארץ ישראל והתקווה להגיע אליה.
מעצר ובריחה
בנובמבר 1943 נעצר אבירם על ידי הגסטפו ועבר עינויים כדי שיסגיר את שותפיו למחתרת. הוא לא נשבר. בליל סילבסטר, 31 בדצמבר 1943, הצליח להימלט מהכלא עם שני שותפים מתנועת "חוג חלוצי" שנכלאו עמו. הוא הסתתר בבקתתם של מריה וקורט, במקומות מסתור שארגן עבורו ועבור מסתתרים נוספים יצחק שוורזנץ, ובביתה של הסוחרת בשוק השחור אלזה שימקה (Else Szimke), שהציגה אותו כאחיינה וכבנה, חליפות. לעיתים נאלץ לישון בבתים מופצצים ובפארקים ציבוריים.
אחרי המלחמה
לאחר השחרור סייע אבירם לחיילים סובייטים לתפוס יהודי שהיה מלשין של הגסטפו. ביוני 1945 עבר לאזור הכיבוש האמריקאי בגרמניה והגיע למינכן. הוא סייע לניצולי שואה שפגש להגיע לבית חולים, ולאחר מכן היה מהשותפים לארגון עלייה ב', עם גד בק. אבירם ביקר במספר מחנות עקורים ברחבי גרמניה מטעם הסוכנות היהודית וכן מטעם אונרר"א. הוא סייע לעקורים בשיפור התנאים הפיזיים, הביא לרשותם חומרי לימוד וספרות ציונית, וסייע בארגון מסעם לארץ ישראל. אבירם היה אחראי על הקשר עם הרשויות הגרמניות ורשויות הכיבוש האמריקאיות, ואילו בק היה אחראי על ארגון המסמכים מול רשויות המנדט הבריטי עבור אלה מבין ניצולי השואה שקיבלו אשרה חוקית (היתר עלו באופן לא חוקי, במסגרת "עלייה ב'"). הוא-עצמו עלה בינואר 1948. בישראל היה נגר. ב-1968 נישא לאסתר ולהם שלושה ילדים.
אנרכיזם בישראל
תנועת האנרכיזם הגיעה לארץ ישראל במהלך שנות ה-20 של המאה ה-20 ופעילה עד היום. חלק משמעותי מן הפעילות האנרכיסטית בישראל מתמקדת במחאות קוויריות, פמיניסטיות, טבעוניות ועוד ומצדדות באופן נחרץ בצד הפלסטיני בסכסוך הישראלי-פלסטיני. מצדדים רבים של האנרכיסטים פיוטר קרופוטקין ולב טולסטוי הגיעו לארץ ישראל מארצות אירופה המזרחית, והתיישבו בעיקר בקיבוצים. רוב מתיישבי הקיבוצים האנרכיסטים הגדירו את עצמם מהזרם האנרכו-קומוניסטי.
היסטוריה
ההוגים אשר הביאו את הרעיונות האנרכיסטיים לישראל היו בעיקר עולים ממזרח אירופה. הוגים אנרכיסטים אלו הושפעו מיצירתם של הסופרים הרוסיים פיוטר קרופוטקין ולב טולסטוי.
התיישבות
הקיבוץ קבוצת כנרת הוקם על ידי האנרכיסט הישראלי אהרון שידלובסקי.
פעילות
אנרכיסטים רבים מזדהים עם הרשת הבינלאומית אנטיפה, שאינה מכילה אנרכיסטים בלבד.
מרכז "שער גרודצקה - תיאטרון NN"
התיאטרון וההצגות המועלות בו
טייבלע והשד שלה עיבוד לשחקן יחיד וקלרינט לסיפורו של יצחק בשביס-זינגר. טייבלע האלמנה מתאהבת בשד. סיפור אהבה מתוק עצוב.
אמא מביכה
הסדרה נוצרה על ידי שירה אלון, בוימה על ידי אביעד קידר ומככבים בה אלון מאירי, עלמה זק ושי אביבי.
שמעון ינקלביץ
ביוגרפיה
בשנת 2014 יצא לגמלאות אך הוא ממשיך לעסוק במחקר פעיל גם כיום (2022). משמש כיו"ר פורום ההשכלה הגבוהה המשותף לעמותת בשער - אקדמיה למען החברה ומוסד שמואל נאמן. הפורום משמש במה לדיונים מעמיקים בנושאי ליבה ומדיניות של מערכת ההשכלה הגבוהה.
אנפיליתיים
אַנְפִּילִיתִיִּים (שם מדעי: Psettodidae) היא משפחה של דגים שטוחים מסדרת הסוליתאים הכוללת בתוכה סוג יחיד - אַנְפִּילִית (Psettodes) ובו שלושה מינים הנפוצים במזרח האוקיינוס האטלנטי והאזור האינדו-פסיפי.
הגנה מרחבית
הגנה מרחבית (בראשי תיבות: הַגמָ"ר) היא מערכת הגנה, המיועדת לפעול עם כוחות הצבא בהגנה על מרחבי הספר של המדינה. היא מבוססת על יישובים, מחולקת למחוזות וכפופה לפיקודים המרחביים.
צ'קוואלה
צַ'קְוַלָּה (שם מדעי: Sauromalus) הוא סוג של לטאה ממשפחת האיגואניים הנפוצה באמריקה הצפונית בעיקר בדרום מערב ארצות הברית וצפון מקסיקו.
מקור השם המדעי הוא מיוונית עתיקה שבו σαῦρος (sauros) הוא לטאה ו-ομαλυς (omalus) פירושו שטוח. מה שמתאר את הסוג הזה של לטאות שטוחות.
מג"ב מרכז
משמר הגבול מרחב מרכז הוא מחט"ב (מפקדת חטיבה) של משמר הגבול האחראית על פעילות מג"ב באזור מרכז מדינת ישראל - גוש דן, השרון, השפלה וסביבתם.
רחב-מקור אפריקני
תיאור
לרוב צבע הציפור הוא אפור עד חום-זית בחלקו העליון והחלק התחתון בהיר יותר עד לבן, עם כנפיים מסורטטות בשחור והוא בעל ראש עם מצח שחור אצל הזכרים ואפור אצל הנקבות כשהמקור רחב וכהה והסנטר צהבהב. הבטן והחזה בעלי גוון לבן-שמנת עם פסים כתמים שחורים בחלק העליון, דומים לסרטוטי ינשוף.
רחב המקור מצוי ביערות בחבורות קטנות והוא חי ביערות גשם, יערות סבוכים סמוכים לנהרות או ביצות וכן ביערות נשירים מסוימים. ישנם 2 אוכלוסיות שלו: אוכלוסייה המצויה במערב אפריקה מסיירה לאון במערב עד הרפובליקה המרכז-אפריקאית ודרומה עד לגבון וצפון הרפובליקה של קונגו. אוכלוסייה שנייה ונפרדת מצויה באזור אפריקה הדרומית ומזרח אפריקה מקניה בצפון ודרומה עד לקוואזולו נטאל שבדרום אפריקה.
דוב ים דרום-אמריקני
פרוותם של דובי הים אפורה-כהה, למרות שלזכרים יש לעיתים שיער חום או אפור של שיער. לנקבות ולצעירים יש פרווה בהירה מעט על החזה והלוע והאף בינוני ומחודד מעט. אוזניהם מאוד בולטות. לזכרים צוואר עבה וחזק עם רעמת שיער ארוכה.
הוקון השישי, מלך נורווגיה
מרד בשוודיה
בראשית 1365 כינסו הוקון ומגנוס צבא גדול בוסטרייטלנד, שכלל בעיקר נורווגים, אך גם מספר רב של שוודים מהמחוזות הללו והם צעדו אל סטוקהולם שהייתה בשליטה גרמנית. ב-27 בפברואר פרסם הוקון הכרזה כנגד אלברכט ממקלנבורג וכנגד תומכיו, ועודד את האוכלוסייה המקומית להתמרד נגדו. הצבא הנורווגי נכנס לאופלנד דרך העיר וסטרוס והתנגש עם הצבא השוודי-גרמני בקרב גטה הקשה, שבו נחלו הוקון ומגנוס תבוסה קשה ומגנוס נפל בשבי הגרמני, שם הוא נשאר שש שנים.
מדיניות החוץ במזרח
ב-1361 פלש ולדמר וכבש את מחוז סקונה וכן את שני האיים של אלנד וגוטלנד ואת העיר ההנזאית ויסבי. באותה שנה, שיגר הצי של ברית ערי הנזה מתקפת נגד על הצי הדני, שהגיע לשיאה בקרב הלסינבורג, שבו הנחיל הצי הדני תבוסה קשה לצי ההנזאי. יותר מכך, הברית אולצה לקבל שביתת נשק משפילה, שבסופו של דבר הוביל לחוזה וורדינגבורג הלא נוח מבחינתה, שפגע משמעותית בכוחה ובהשפעתה. בנורווגיה, הוקון הסיט את מוקד פעולותיו בתחום הפוליטי ובתחום יחסי החוץ כלפי מזרח, והכיבוש מחדש של ממלכתו השוודית היה המניע העיקרי לכריתת הברית עם ממלכת דנמרק שחידשה את כוחותיה. הברית בין הנורווגים לבין הדנים איימה להעביר את מרכז הכוח הפוליטי והצבאי במרחב הנורדי והבלטי, וב-1365 גרמו סידרה של מחאות גרמניות בברגן לסגירת המשרד ההנזאי ברובע בריגן שבעיר עד ל-1366, מהלך שגרם לנזק זמני לסחר הנורווגי. ולדמר לא היה מסוגל לכפות את השלום השביר עם ברית ערי הנזה וב-1367 ייסדה הברית את "הקונפדרציה של קלן" כנגד דנמרק ונורווגיה, כמשקל נגד לשאיפות ההולכות וגדולות של שני המלכים. הקונפדרציה חידשה את בריתה עם שוודיה שהייתה בשליטה גרמנית וכינסה צי ספינות מלחמה גדול ובסופו של דבר תקפה את החוף הנורווגי והמשיכה לפשוט עליו כל הדרך עד למחוז אגדר שבדרום נורווגיה. כמו כן, שיגרה הקונפדרציה מערכה מוצלחת כנגד ולדמר בדנמרק, שהייתה הרת אסון עבור התוכניות שלו לאחד מחדש את הממלכה הדנית. הקונפדרציה פלשה לחוף הדני ובזזה אותו, פלשה למחוז סקונה שהייתה בשליטת דנמרק ואף כבשה ובזזה את העיר קופנהגן לאחר מצור מוצלח. מהלך זה, שהתנהל בשיתוף פעולה עם האצילים המורדים של יוטלנד, אילץ את ולדמר להימלט מממלכתו במהלך חג הפסחא של 1368. בהבינו את חוסר התועלת שבמלחמה המתמשכת והיקרה, בנוסף לסיוע ההססני שקיבל מהוקון, מינה ולדמר את ידידו ויועצו, הנינג פודבוסק, לנהל בשמו משא ומתן לשלום עם הקונפדרציה. הקונפדרציה הסכימה לשביתת נשק, אך רק בתנאי שוולדמר יבטיח להכיר בזכויותיהם להטיל מיסים ברחבי הים הבלטי ויחדש את זכויות הדיג שלהם במיצר ארסונד. בנוסף לכך, הקונפדרציה אילצה את ולדמר להעניק לערי ההנזאיות זכות השפעה על בחירת מלך דנמרק בעתיד, כולל הזכות להטיל וטו על כל מועמד לכתר. לבסוף, הקונפדרציה הביאה לשליטה של ברית ערי הנזה על כמה ערים על חוף סקונה ועל טירת הלסינבורג, לתקופה קבועה מראש של 15 שנים.
שנותיו האחרונות ומותו
בערוב ימיו היה הוקון מותש כבר מהלוחמה המתמדת ומהעימות המתוח מול בן דודו, אלברכט ממלקלנבורג. ההשערה הייתה שלחצים אלו, בנוסף לקשיים הפיננסיים המשמעותיים, תרמו לקיצור ימיו של הוקון. הוקון מעולם לא חדל לשאוף להשיב לעצמו את נחלותיו בשוודיה ובמרץ 1380 הוא הוציא מכתבים בהם קרא להתכונן למלחמה כנגד הגרמנים בשוודיה. במכתבים הוא הורה לגייס צי שיתכונן ליציאה למלחמה. נראה היה ככל הנראה שהגרמנים הפרו את הסכם השלום הקודם וזממו לפתוח במלחמה כנגד הוקון. בכל אופן, אין בנמצא תיעוד לקרב או למלחמה באותה תקופה. בזמן כל שהוא במהלך הקיץ או ראשית הסתיו של 1380, מת הוקון השישי באוסלו, בהיותו בן 40. הוא נקבר בכנסייה מריה הקדושה באוסלו. לאחר מותו ירש אותו בנו אולף, כשאלמנתו מרגרטה משמשת כעוצרת.
שטחדגיים
שְׁטַחְדָּגִיִּים (שם מדעי: Samaridae) היא משפחה של דגים שטוחים מסדרת הסוליתאים החיים במים האזור האינדו-פסיפי של האוקיינוס ההודי והשקט באזורים טרופיים וסובטרופיים. במשפחה זו ישנם 4 סוגים וכמעט 30 מינים.
גיא בורנשטיין
חייו
בורנשטיין נולד בירושלים המנדטורית, וחי בעיר את מרבית שנותיו. הוא יצא לפריז שבצרפת, ללימודי אדריכלות באוניברסיטת סורבון, ומאז שובו ב-1973 הוא עוסק בתכנון מבנים ושכונות בירושלים. בורנשטיין התמסר לתחום של שימור ושיקום מבנים. הוא נחשב לאחד מגדולי המומחים בתיעוד האדריכלי-היסטורי של גגות וגינות בתי ירושלים. ביולי 1991 זכה בפרס שוורץ לחינוך ומורשת על עבודתו בחקר ובתיעוד המורשת הבנויה של ירושלים. גולת הכותרת של מפעל המחקר החלוצי שלו, הוא כתיבת והוצאת שלושת הכרכים של סדרת הספרים "אבנים שערים וגגות", שיצאו בהוצאת "עם עובד", בשיתוף מכון ירושלים לחקר ישראל. שלושת הכרכים הללו הם תשתית עיונית-תיעודית לחקר הבנייה בירושלים. בורנשטיין הוא סופר וחוקר פורה, וספרו "ירושלים, אריות של אבן" התפרסם בציבור.
קטרינה באלף
חיים אישיים
היא פטרונית של ארגון "World Child Cancer". בשנת 2018 התארסה באלף למפיק המוזיקה הסקוטי טוני מק'גיל ובאוגוסט 2019, נישאה לו. ב-18 באוגוסט 2021, הודיעה באלף בפרופיל האינסטגרם שלה, כי נולד להם בן.
עקיבא הכרמי
קורותיו
בשנת תשע"ד הוקמה בנשיאותו על ידי בנו הרב זלמן שמואל ישיבה לצעירים בקריית שמואל. לאחר מותו נקראה הישיבה על שמו "כרם עקיבא". בתחילה שכנה בבית הכנסת "משכן משה" הקרוב לבית הכנסת הגדול של הקריה, אך לאחר מספר שנים עברה לקומה שמעל ארבעת גני יסודי התורה".
דמותו ודעותיו
עם זאת, בדרכי הלימוד והחינוך תמך בדרך החרדית המקובלת, ומוסדות החינוך שבנשיאותו הם בעלי אופי חרדי. בהנהגותיו היה קרוב לדרך החרדית לפי החזון איש כמו אי שימוש בחשמל בשבת.
הקורפוס ה-67 (האימפריה הגרמנית)
היסטוריה
הקורפוס ה-67 הוקם ב-17 בספטמבר 1917.
שיתוף תמונות
שיתוף תמונות ורשתות חברתיות מקוונות
במהלך המאה ה-21 הפך שיתוף התמונות באמצעות הרשתות החברתיות המקוונות לנפוץ ביותר. ההערכה היא כי בפייסבוק עד לקיץ 2011 הועלו כמאה מיליארד תמונות (בהשוואה ל-60 מיליארד תמונות בסוף 2010). הרשתות החברתיות מאפשרות שיתוף תמונות תוך הגבלת ובחירת האנשים היכולים לצפות בתמונות, כמו כן זיהוי פנים המופיעות בתמונה ושיוכן למשתמשים אחרים ברשת החברתית וכדומה.
יהלי סער
ביוגרפיה
סער נולד וגדל בתל אביב, הוריו הם איש הפרסום יוני סער (בעלי "פרומרקט" - חברת פרסום וקידום מכירות) והסופרת והעיתונאית רחל טלשיר.
Innocent
אף על פי שלא יצא כסינגל, הצליח השיר להגיע למקום ה-27 במצעד הבילבורד הוט 100.
ויליאם קופר (אבוריג'יני)
ראשית חייו
קופר נולד בטריטוריית יורטה יורטה סביב צומת הנהרות מארי וגולבורן בוויקטוריה ב-18 בדצמבר 1860 או 1861. משפחתו הייתה הייתה שריד קטן ממה שקופר זכר כקבוצה שבטית גדולה, "בתור בחור אני יכול לזכור 500 גברים מהשבט שלי, בני המויראס, שהתאספו בהזדמנות אחת. עכשיו המשפחה שלי היא השריד היחיד של השבט." בילדותו נאלץ קופר לעבוד עבור מגוון מעסיקים שהיו אנשי דת.
נראה שהקהילה האמונית דחפה את קופר לחיים של אקטיביזם. "העבודה האוונגליסטית של מתיוס סיפקה לקופר וליורטה יורטה דרך רבת עוצמה להפגין נגד מצוקתם, וכך ציידה אותם בכלים לשם מלחמה למען שוויון". אקדמאים כמו ביין אטווד טענו שכתבי הקודש היהודיים השפיעו במיוחד על קופר, כי נתנו "ראייה של ההיסטוריה שהבטיחה ישועה ליורטה יורטה, בדיוק כפי שהתנ"ך, במיוחד ספר שמות, הבטיח. לבני ישראל הנרדפים והסובלים".
מורשת
ניתן לייחס את קיומה של קומרגונג'ה (Cummeragunja) קהילה אבוריג'ינית בפיקוח מועצת קרקע מקומית, לעבודתו של קופר. עצומה של מלוגה שעליה חתם קופר ובה תמך בשנותיו הראשונות הביאה לכך שהממשלה הקצתה 730 הקטאר לשימוש אבוריג'יני. אדמה זו הייתה במעלה הזרם ממלוגה ונודעה בשם קומרגונג'ה.
הכרה במאה ה-21
ב-6 בדצמבר 2008, במלאת 70 שנה להפגנה נגד ליל הבדולח, הוענקה לנכדו של קופר, אלפרד "בוידי" טרנר, תעודה משגריר ישראל לפיה יישתלו 70 עצים אוסטרליים בישראל לכבוד קופר. הטקס נערך בפרלמנט הממלכתי במלבורן עם עשרות חברים משבט יורטה יורטה וראש הממשלה הוויקטוריאני ג'ון ברמבי, השרה הפדרלית לענייני ילידים ג'ני מקלין, מחוקקים, דיפלומטים ומנהיגים יהודים. ב-28 באפריל 2009 ניטעו חמישה עצים ביער הקדושים ליד ירושלים בטקס בהשתתפות טרנר, כ-12 מבני משפחתו המורחבת של קופר ומספר מנהיגים יהודים. באותו יום נערך טקס בליגת הקידום של האבוריג'ינים במלבורן לכבוד "עמידתו האמיצה של קופר נגד דיכוי היהודים".
קרית הילד
הילדים מופנים לפנימייה על ידי משרד הרווחה באמצעות לשכות הרווחה הפזורות בכל רחבי הארץ.
אוכלוסיית הילדים
גילאי החניכים הוא 6–19, והם זוכים בפנימייה למסגרת טיפולית מקצועית, עם דגש על אוירה משפחתית חמה ומיטיבה, המסייעת לטפח לקדם ולבנות את אישיותם. הילדים באים מרקעים סוציואקונומיים קשים, מקרי סעד שונים, רובם ככולם סובלים מבעיות רגשיות או גם נפשיות, דבר המשפיע על תפקודם החברתי, הלימודי והסביבתי.
מערך טיפולי חינוכי וחברתי
חיי החברה בקרית הילד מתאפיינים בפעילויות טיולים, מסיבות ותרבות, בר מצוות, כינוסים ועוד. כל אירוע וחג מקבל מימד חווייתי רוחני וערכי ראוי, מתוך מטרה לייצר זמן איכות וכלי לגיבוש הקבוצות, כמו גם יצירת אינטראקציה חברתית בין הקבוצות ובתוך כל קבוצה וקבוצה.
The Allegory
The Allegory הוא אלבום האולפן השמיני של הראפר האמריקאי רויס דה . האלבום יצא לאור ב-21 בפברואר 2020, על ידי חברת התקליטים אנטרטיינמנט ואן מיוזיק. האלבום נתמך על ידי ארבעה סינגלים, וכולל הופעות אורח של בני דה בוצ'ר, קונוויי דה מאשין, KXNG קרוקד, סיהיי דה פרינס, די ג'יי פרמייר, אמינם, גראף, סיי ארי דה קיד, טי. איי., וינס טייפלס, וסטסייד גאן וסדריק דה אנטרטיינר, בין היתר.
טגו (סוג)
טֵגו (שם מדעי: Tupinambis) הוא סוג של לטאות ממשפחת הטגואיים. תפוצת הסוג היא בדרום אמריקה וכל המינים הם טורפים.
דירהם מרוקאי
דירהם מרוקאי (בערבית: درهم مغربي) הוא המטבע וההילך החוקי של מרוקו, מאז 1959. דאר סיקה (הסוכנות האחראית על ייצור המטבע), הממוקמת בבירה רבאט, מפקחת על תהליך אספקת השטרות והמטבעות לבנק אל-מע'רב (הבנק המרכזי של מרוקו), שאחראי לחלק אותם לבנקים מרוקאים שונים.
שערי חליפין
השנה הראשונה ליישום רפורמה זו עברה בתנאים נוחים, המאופיינת בקליטת המערכת הבנקאית למהותה ובהתאמה הדרגתית של הגורמים הכלכליים, וכן בהעמקת שוק החליפין הבין בנקאי. בנוסף, שער החליפין של דירם המשיך להשתנות בטווח הנקוב ללא התערבות הבנק המרכזי, מה שמעיד עד כמה רמתו תואמת את יסודות הכלכלה המרוקאית.
מחקר עוקבה
בניגוד למחקרי העוקבה, מחקרי התערבות מבוקרי הקצאה אקראית הם ניסויים אקטיביים, המאפשרים קביעת קשר סיבתי בין 'התערבות' ל'תוצאים'. הם מוכרים כדרגת הוכחה טובה ('תקן הזהב') למחקר התערבותי. זאת בשל היותם חשופים להרבה פחות הטיות.
מדדי קשר במחקרי עוקבה
מדד הקשר העיקרי במחקרי עוקבה הוא מדד הקרוי סיכון יחסי או יחס השיעורים (Relative risk). זהו מדד להערכת הסיכון להתפחות מחלה באנשים החשופים לגורם הסיכון (+R) בהשוואה לאנשים שאינם חשופים לגורם זה (-R).
מחקרי עוקבה פרוספקטיביים
עיקרון מרכזי בביצוע מחקר פרוספקטיבי אשר נתוניו נאספים בזמן אמת מתבטא בכך שבנקודת תחילתו של המחקר אף אחד מהמשתתפים המרכיבים את העוקבה לא פיתח עדיין את התוצר הנחקר. לאחר סיום תקופת העוקבה, החוקרים ישתמשו במידע שנאסף כדי להרכיב היפותזה על הקשר בין חשיפה לגורמי הסיכון לבין היארעות המחלה.
בימו פילד
בין השנים 2014–2016 עבר האצטדיון סדרה של שיפוצים גדולים, שהוסיפו מפלס עליון ליציע המזרחי, גג מעל המושבים והמגרש הוארך כך שיהיה מתאים לאירוח פוטבול קנדי. זה איפשר לטורונטו ארגונאוטס לעבור לבימו פילד החל מעונת 2016 של ליגת הפוטבול הקנדי, ובאותה עונה גם גמר גביע גריי (משחק האליפות בליגת הפוטבול הקנדי) ה-104 ששוחק באצטדיון.
אתאנו לחלות פניך
מבנה הפיוט
בכל משפט יש תקבולת משלימה.
אנטילופת סוס כחולה
אנטילופות אלה היו אנדמיות לאזור הכף הדרום מערבי של הסוואנות הדרום אפריקניות, אבל חפירות ארכאולוגיות מעידות על כך שבתקופות מוקדמות יותר הן היו נפוצות גם באזורים המזרחיים. תזונתן הייתה מבוססת בעיקר על עשבים שונים ולעיתים גם על שיחים. האירופים נתקלו לראשונה באנטילופות הכחולות בתחילת המאה ה-17, וכבר אז דיווחו שהן די נדירות. למרות שבשרן לא היה טעים, המתיישבים החדשים צדו אותן בשקיקה תוך כדי השמדת בית גידולן למטרות חקלאות. הן ככל הנראה נכחדו בסביבות 1800 - פחות ממאה שנה לאחר גילויין, או על פי דיווחים אחרים ב-1850. מהאנטילופות הכחולות נותרו במוזאונים באירופה רק מספר פוחלצים, גולגולות וקרניים, וכן עצמות.
תיאור
כפי שאופייני למיני האנטילופות הסוסיות, גם לאנטילופה הכחולה היו זוג קרניים ארוכות וכבדות בצורת חרב מעוקלת, אך הן היו הקטנות ביותר משלושת המינים. מיקום הקרניים היה ממש מעל העיניים, עד שזה היה נראה כאילו הן יוצאות משם. הקרניים צמחו בסמיכות אחת לשנייה, והן נשארו כך לכל אורך הקרן עד לקצוות; לעיתים בחלק העליון הן היו מתפשטות לצדדים. מהבסיס ועד החלק העליון הקרן הייתה די עבה, והפכה לדקה יותר בקצוות. הקרן צמחה בזווית כמעט ישרה לחלוטין מהגולגולת כלפי מעלה, ולאחר מכן התעקלה אחורה בדומה לקרני ראם סהרה. עם זאת ברוב המקרים הקרן גם הייתה מתעקלת בעדינות ללא פיתול מטה לכיוון הכתפיים - ויוצרת מבנה בצורת קשת.
מינים דומים
אנטילופת רואן היא בעלת התפוצה הרחבה ביותר מאנטילופות-הסוס, והיא מצויה בדרום אפריקה, זימבבואה, זמביה, מוזמביק, טנזניה, קניה, מלאווי, אתיופיה, סודאן, סנגל, ניז'ר, ועוד. על פי עדויות ארכאולוגיות היא הייתה מצויה גם בטווח ההיסטורי של האנטילופה הכחולה, מה שמחזק בוודאות את הטענות שהם שני מינים נפרדים.
אקולוגיה
האנטילופות הכחולות היו פעילות במהלך היום, בעיקר בשעות הבוקר המוקדמות ושעות אחר הצהריים המאוחרות. לאנטילופות אלה הייתה מערכת טריטוריאלית האופיינית ל"אנטילופות-סוס": עדרים של נקבות ועגלים עם זכר מבוגר טריטוריאלי, ועדרי זכרים צעירים שהורחקו מהשטחים הסמוכים לעדרי הנקבות על ידי הזכרים המבוגרים.
תהילים ע"ה
תוכנו של המזמור
המשורר פותח בשירה בשם כולם: "הוֹדִינוּ לְּךָ, אֱלֹהִים"(ב).
אפרת לביא
אפרת לביא (נולדה ב-18 בספטמבר 1950) היא שחקנית קולנוע ותיאטרון ישראלית. נודעה בעיקר כאשר גילמה מספר תפקידים בסרטי הקולנוע הישראלים של שנות ה-70 של המאה ה-20, בדרך כלל בתפקיד אהובת ליבו הצנועה והמופנמת של אחד מן הגיבורים.
ביוגרפיה
ב-1975 הופיעה בתיאטרון הבימה בהצגה "על קלות דעת וצביעות" שביים עמרי ניצן. באותה שנה כיכבה בסרט "מיכאל שלי" לצידו של עודד קוטלר.
ב-2014 זכתה לחשיפה רבה כשהופיעה בפרסומת של כי"ל בתפקיד סבתא.
תעסוקת נשים בישראל
מגמות בתעסוקת נשים בישראל
בשנים האחרונות קיימת התקדמות משמעותית בהעלאת הנושא של קידום מעמד האישה לסדר היום הציבורי. הרפורמות נתמכות על ידי הוועדה לקידום שוויון מגדרי בכנסת, משרדי ממשלה כגון משרד הכלכלה ומועצות וארגונים התומכים בקידום נשים (אמונה, שדולת הנשים, נשות אמי"ת, ויצו, נעמ"ת ועוד). אולם, הרפורמות אשר גופים אלו מקדמים, נמצאות בתחילת דרכן, ואינן זוכות לבמה ציבורית מספקת וראויה.
ניקולאיה מברוגני
רקע משפחתי, ילדותו ולימודיו
משפחת מברוגניס מקורה באצולה ביזנטית שנמלטה מקונסטנטינופול אחרי כיבוש העיר על ידי הטורקים העות'מאנים והגיעה בהתחלה לפלופונסוס והחל משנת 1715 התיישבה באיים הקיקלדים בסנג'ק נאקסוס, חלק מהאלייט העות'מאני של הארכיפלג (ג'זירה) שבהנהגת מפקד הצי הטורקי, הקפודן פאשה. סבו של ניקולאוס מברוגניס היה אחד מנכבדי האי. ניקולאוס פטרוס מברוגניס נולד באי פארוס בשנת 1738. את לימודיו עשה באי סיפנוס.
תעסוקת נשים בישראל
שיעורי התעסוקה בקרב נשים
שיעורי התעסוקה של נשים בישראל בשנת 2019 היו בעשור האחרון בין הגבוהים במדינות ה-OECD. בשכבת הגיל 35–44, נראתה בולטות משמעותית בעלייה בשיעור התעסוקה של אימהות לילדים קטנים שהשתלבו בשוק העבודה, ואילו שיעור הגידול המשמעותי הגבוה ביותר הוא בקרב שכבת הגיל 55–64, בקרב נשים העומדות לפני גיל פרישה. בשנת 2004 לאחר עבודה מאומצת של הוועדה שדנה בהעלאת גיל הפרישה לנשים, החל יישומה בפועל וגיל הפרישה לנשים עלה מגיל 60 עד גיל 62. הצטברות שנות הוותק המעשיות של חתך גיל זה בכוח העבודה, היה אחד מהגורמים המשמעותיים לשיעורן הגבוה בשוק התעסוקה ביחס לחתכי גיל אחרים.
ניקולאיה מברוגני
שליט ולאכיה. אישיות שנויה במחלוקת
בגלל היותו איש הצי הטורקי, נתקל בהתנגדות רבה מצד מנהיגים פנרים אחרים מקרב בני עמו. לבסוף פטראקיס, מפקח המטבעה של האימפריה, שניסה לטרפד את מינויו בוולאכיה, שילם על כך בראשו. מברוגני קיבל את הראש הערוף של פטראקיס כ"שי" לרגל הכתרתו בבוקרשט.
בזמן מלכותו הקצרה יזם עבודות בניה ושיפוץ בבירה בוקרשט. הקים את כנסיית "מעין המרפא" בצפון העיר בקצה "פודול מוגושואיי",בתוך מתחם אדריכלי מקיף. קרוב לשם ארגן ירידים והקים בית דפוס, ודרש מהתושבים להשתתף בתחזוקתם ובשיפוצם של קטעי הרחוב הסמוכים לבתיהם. הטיל מס לצורך שיפוץ הארמון הנסיכותי. תמך במוסדות דת כמו מנזר צ'רניקה. תרם תרומה מסוימת לפיתוח צנרת ראשונית לאספקת מים.
נישואיו וצאצאיו
מהנישואים בשנת 1763 למריה סקנאבי (בת למשפחה ממודניה, אסיה הקטנה) נולדו למברוגני :
Der Eigene
היסטוריה
ההוצאה לאור של המגזין נאלצה להילחם לעיתים קרובות בצנזורה הגרמנית. לדוגמה, בשנת 1903 פורסם השיר "Die Freundschaft", והפרסום היווה עילה לתביעה משפטית נגד המגזין, אשר זכה בתביעה מכיוון שהשיר היה פרי עטו של פרידריך שילר.
ימבה
בימבה הייתה בעבר תחנה של קו הרכבת בארמרה.
שחפית האינקה
שחפית האינקה (שם מדעי: Larosterna inca) הוא מין של עוף ים יחיד בסוגו ממשפחת השחפיתיים.
M75 (נגמ"ש)
פיתוח
ל-M-75 מאפיינים משותפים רבים עם ה-M41 ווקר בולדוג שגם הוא מונע על ידי מנוע קונטיננטל מקורר-אוויר, הוא מכיל תיבת הילוכים cross-drive (אשר מאפשרת היגוי מדויק ויעיל) וגם שלדה דומה. בתחילת הייצור M-75 אחד עלה 72,000 דולר.
זולטאן הירש
ההצלחה
מסע הרפתקני וקשה החל בחייו של הצעיר הנחוש. בודפשט, וינה ואמסטרדם היו תחנות בחייו. זולי חי במחסור גדול פעמים רבות. נסע עם כלבים מאולפים בערימות קש, קפא מקור וגווע ברעב, אך התמדתו וחריצותו הוכתרו בהצלחה. משפחתו של הנסיך המלכותי פרידריך הוקסמה מהליצן ההונגרי זולי. אחרי איטליה, רוסיה (מוסקבה), אנגליה, צרפת, גרמניה ונורווגיה, הופיע גם בדרום אמריקה. בחו"ל היה מוכר בעיקר בתור מאסטר פִיפְּס (Fips). זולי הפך מליצן ל"הונגריקוּם" (Hungaricum - סמל לתרבות, ללאומיות ולמאפיינים של הונגריה). בין 1914 ל-1938 זכה זולי לסיקור עיתונאי נרחב, כולל של מרבית הופעותיו. הוא לא הובך משאלות פרובוקטיבית של כתבים והשיב עליהן בהומור. הוא סיפר שהוא שוקל 44 ק״ג, שמספר הנעליים שלו הוא 34 ושגודל הכפפות שלו הוא 6. הוא לא הסתיר אף את התעניינותו בנשים וסיפר שהוא מתכנן נישואים.
הגירוש
בשנת 1944 גורש למחנה הריכוז וההשמדה אושוויץ, שם מצא את מותו. זולטון הירש זכור עדיין גם מחוץ לעולם הקרקס.
שאדו הקיפוד
בניגוד לרוב המשחקים בסדרת המשחקים של סוניק, משחק זה מתמקד בדמותו של האנטי-גיבור שאדו הקיפוד ובניסיונותיו לשחזר את זיכרונותיו. בנוסף, הוא בעל תוכן וטון אפלים יותר ובשל כך דורג בארצות הברית לילדים מגיל 12 בלבד. אף על פי שנחשב בידי חלק מהמעריצים למשחק צידי, עלילת המשחק מתרחשת בקו הזמן של הסדרה ומשפיעה על המשכה.
עלילת המשחק
הסיפור מתרחש לאחר עלילות המשחק סוניק הירוס, ולעיתים נחשב סוניק הירוס פרולוג לסיפור זה.
יאיר גלילי
תחומי מחקרו
גלילי נחשב (יחד עם אמיר בן-פורת) לחלוץ בתחום חקר הסוציולוגיה של הספורט והפעילות הגופנית בישראל. ספרי הלימוד שלו (עם בן-פורת ורוני לידור) ”במגרש המשחקים” 2009 (לקורס "מבוא לספורט וחברה" באוניברסיטה הפתוחה) ו"ספורט, פוליטיקה וחברה בישראל" (Routledge, 2007) נחשבים לטקסטים המקיפים הראשונים על הספורט מנקודת מבט ישראלית.
מאמרים וספרים
עורך (Academic Editor) וחבר המערכת המדעית של כתב העת PLOS ONE.
ספריו האחרונים הם:
מיכאי רזבאן אונגוריאנו
מנהיג "הכוח האזרחי"
בקונגרס של מפלגת הכוח האזרחי נבחר אונבגוריאנו ליושב ראש המפלגה. מפלגתו הפכה ל"נציג האלרטוקלי" של הארגון ICCD והחליף אותו ב"ברית רומניה ימין". בהמשך פעל אונגוריאנו למען הצטרפות מפלגה זו לקבוצת מפלגת העם באיחוד האירופי. בבחירות שנת 2012 אונגוריאנו נבחר כסנטור מטעם "הברית רומניה ימין". בשנת 2014 מפלגתו נכנסה למסגרת המפלגה הדמוקרטית ליברלית ואונגוריאנו נבחר לסגן יושב ראש מפלגה זו. המפלגה הזאת התמזגה בהמשך עם המפלגה הלאומית ליברלית.
ספרים
הספר דן בין השאר בסטטיסטיקה של ההתנצרויות בקרב היהודים במולדובה, בעיקר לנצרות האורתודוקסית בין השנה 1755 ובין מחצית המאה ה-19, דן באסטרטגיות אישיות של השתלבות חברתית ותרבותית, בהתנהגויות חברתיות, ביוגרפיות של כמה מהיהודים המומרים המפורסמים, כמו של הצנזור הראשון של ספרים יהודיים - מיכאיל ביטלימסקו, בגנאלוגיה של משפחת באיארדי, בחיי המורה ומנהל בית הספר סמואיל בוטזאטו, כמו כן בתדמית הציבורית של היהודים המומרים, ב"הזדוויגויות נגד הטבע הנוצרי" וב"שכנויות המביכות", וכו' (יחד עם תדה קאהל ומיכאל מצלטין)2004 וינה, מינסטר 2006 (Convertire și integrare în societatea românească la începutul epocii moderne) (Documente statistice privitoare la orașul Iași (1755–1828)'', 2 vol ) (ארכונדולוגיה גדולה של הבויארים של מולדובה אונגוריאנו פרסם מעל 80 מאמרים. כיהן כעורך או עורך ראשי של כמה כתבי עת היסטוריים, כולל "דיאלוג" של אוניברסיטת "אלכסנדרו יואן קוזה" ביאשי (1992-1988), "ארכיבה ג'נאלוג'יקה" של האקדמיה הרומנית בבוקרשט (החל מ-1993), Revue des Études Roumaines (כתב עת ללימודים רומניים, בצרפתית) של קרן קרול השני-האקדמיה הרומנית (החל משנת 1994),רביסטה דה איסטוריה סוצ'יאלה" של אוניברסיטת יאשי, (החל משנת 1996). הוא עורך מתאם של הסדרה "היסטוריה" של הוצאה לאור פולירום ביאשי ובוקרשט.
פיוטר שמשין
פיוטר שמשין (ברוסית: Пётр Михайлович Шамшин; 10 בינואר 1811 – 6 בפברואר 1895) היה צייר רוסי של סצנות היסטוריות ודתיות בסגנון אקדמי.
נאוטו טאג'ימה
ביוגרפיה
באולימפיאדת לוס אנג'לס (1932) סיים טאג'ימה במקום שישי בקפיצה לרוחק בתוצאה של 7.15 מטר.
אונטרהאכינג (כדורגל)
שפילפרייניגונג אונטרהאכינג (בגרמנית: Spielvereinigung Unterhaching) הוא מועדון ספורט רב תכליתי מהפרבר אונטרהאכינג שבפאתי מינכן. הקבוצה שיחקה במשך שתי עונות ברציפות בבונדסליגה, בעונות 1999/2000 ו-2000/2001, ביחד עם יריבותיה העירוניות, באיירן מינכן ומינכן 1860. המועדון מפעיל בנוסף לקבוצת הכדורגל גם קבוצת בובסלי שזכתה במדליות אולימפיות בעברה.
זהות (מפלגה)
מצע
מבנה הממשל וצמצומו: המצע תומך בצמצום משרדי הממשלה מ-29 משרדים ל-11 בלבד. המפלגה מתנגדת לחקיקת יתר, תומכת בביזור סמכויות לקהילות המקומיות ובניסיון להשיב את האיזון בין הרשויות לבין בית המשפט, לאחר שלדעתה הוא לקח לעצמו סמכויות יתר לאחר המהפכה החוקתית. המפלגה תומכת בביטול המימון הממשלתי לתחבורה ציבורית.
נוער זהות
נוער זהות הוא מטה הנוער של מפלגת זהות. פעילים בו נערים ונערות בגילאים 13–18. המטה הוקם רשמית בשנת 2015 זמן קצר יחסית לאחר הקמת המפלגה, אך החל לפעול באופן שוטף בתחילת 2018. פעילי המטה מונים לדברי אנשיו כמה עשרות בני נוער, המבצעים את פעילותם במטה האזורי של המפלגה במקום מגוריהם.
אורג אדום-ראש
טקסונומיה
חלק מהחוקרים משייכים למין גם את התת-מין A. r. gurneyi, אך לא כל החוקרים מכירים בו.
מנאייכ
עונה 1
איזי בכר, קצין משטרה שפרש לאחר שחשף שחיתות ביחידתו – ימ"ר תל אביב, הוא חוקר בכיר במח"ש. הוא חוקר את אלירן, ובחקירתו אלירן מבקש להיות עד מדינה נגד ניצב משנה ברק הראל, מפקד תחנת ראשון לציון. איזי בוחר שלא לעסוק בתיק עקב חברותו עם ברק, אך רונית מיינצר, סגנית ראש מח"ש, מבקשת ממנו להצטרף לחקירה, תוך שהיא מקווה שאיזי ידליף חומרי חקירה לברק וכך איזי יופלל. איזי מסכים להצטרף לחקירה למורת רוחה של אשתו, אתי, קצינת משטרה גם היא.
מודלים אבולוציוניים של שיתוף אוכל
מודלים של בחירת קרובי משפחה
WD Hamilton היה בין הראשונים שהציעו הסבר לברירה טבעית של התנהגויות אלטרואיסטיות בקרב קרובי משפחה. לפי המודל שלו, הברירה הטבעית תעודד התנהגות אלטרואיסטית כלפי קרובי משפחה כאשר התועלת (מבחינת כושר הרבייה) שמפיק מקבל המזון ( לפי מקדם הקשר הגנטי של רייט בין התורם למקבל) גדולה יותר מעלות הנתינה. במילים אחרות, בחירת קרובי משפחה תגרום לשיתוף של מזון כאשר יש תועלת גדולה למקבל ועלות נמוכה לתורם. דוגמה לכך היא שיתוף מזון בין קרובי משפחה בתקופה של עודף מזון. כתוצאה מבחירת קרובים, הברירה הטבעית תעודד התייחסות שונה אל מי שהם קרובי משפחה לעומת מי שאינם בני משפחה, והתייחסות שונה אל בני משפחה קרובים לעומת בני משפחה רחוקים. לפי הכלל של המילטון ניתן לצפות שבני משפחה קרובים יקבלו מנות מזון בתדירות גבוהה יותר או בכמויות גדולות יותר מאשר בני משפחה רחוקים או כאלה שאינם קרובי משפחה. בנוסף, צפוי פער גדול בין כמות המזון אשר מועבר בין קרובי משפחה לזה שעובר לאנשים שאינם קרובי משפחה או בני משפחה רחוקים. למרות זאת, אם לאלטרואיזם הדדי יש השפעה משמעותית אז ייתכן שיתקבלו תוצאות שונות בקרב בני משפחה קרובים שהם גם שותפים הדדיים (ראה סעיף קטן בהמשך). בהתבסס על ההרחבה של פיינמן למודל של המילטון, התנהגות של רמאות - כגון אנשים שקיבלו אוכל אך לא חולקים אוכל עם התורמים שלהם - נפוצה יותר בין אנשים שאינם בני משפחה (או בני משפחה רחוקים) מאשר בין בני משפחה קרובים.
גניבה נסלחת
על פי פרסומים של דה ואל ואחרים, שימפנזים מפגינים התנהגויות גניבה נסלחת. התנהגויות אלה מתרחשות בדרך כלל בין האם לצאצאים וכוללות מזון צמחי זמין.
אלקטריאון וירלס
ישראל
אלקטריאון בשנת 2016 (אז נקראה "אלקטרואד") בשיתוף פעולה עם עיריית תל אביב הטמינה תשתית ברחוב פרסיץ כדי לבדוק את השפעת התשתית על הכביש לאורך זמן. בתחילת 2021 החלה החברה בפיילוט בכביש באורך 700 מטר המחבר את תחנת הרכבת תל אביב – אוניברסיטה עם אוניברסיטת תל אביב. אוטובוס חשמלי של חברת "דן" הוטען בעזרת התשתית של אלקטריאון במסלול זה בפיילוט קצוב לשנה. בתחילת 2022 הסתיים השימוש באוטובוס בתל אביב והוא הועבר אל מסלול הניסויים של אלקטריאון בבית ינאי.
אירופה
באיטליה ב-2022 נפרשה לצורך הדגמה תשתית של אלקטריאון לאורך קילומטר במסלול ניסויים מעגלי של חברת ברבמי. ההדגמה צפויה להסתיים בשנת 2024.
תשתית באורך 80-100 מטר תיפרש על ידי אלקטריאון עבור פיילוט במחוז טרנדלג בנורווגיה בעלות של 2.8 מיליון ש"ח. תשתית הטעינה האלחוטית תוטמן במסוף אוטובוסים סמוך לעיר טרונדהיים על מנת לבדוק במהלך חורף 2024/2025 את ההספק החשמלי, העמידות בתנאי מזג האוויר, וזליגת קרינה מהתשתית. התשתית תשרת שני אוטובוסים.
עמדות הטענה
אלקטריאון הודיעה במאי 2022 על פיילוט במימון משרד התחבורה אשר יחל בשנת 2022 שבו חברת אלקטרה-אפיקים תשלם סך כולל של כ-6.5 מיליון ש"ח בפרישה ל-12 שנים עבור שירותי תמיכה, תפעול, ותוכנה לתשתית ההטענה האלחוטית של אלקטריאון. התשתית תותקן במסופי אוטובוסים בראש העין ותשרת 30 אוטובוסים.
בריונות במשחקי רשת
התמודדות עם בריוני משחקים
בעוד שבמשחקי רשת רבים ישנו תקנון מסודר הכולל חוקים ותנאי שימוש, ושחקנים הקרויים "מנהלי משחק" ("אדמינים" או "ג'יאמים", GM - קיצור של Game Master) האמונים על אכיפתם, במשחקים אחרים הטיפול בטרולים ובבריונים מתבצע בשיטה הדומה למיקור המונים, בה שחקנים מדווחים על שחקנים "בעייתיים". שחקנים שדווחו מספר רב של פעמים זוכים ל"דגל אדום" המתריע לשחקנים אחרים על התנהגותם, והם אף עשויים להיענש על ידי מנהלי המשחק. חברות המפיצות משחקי וידאו דיווחו כי לפחות רבע מהתלונות המגיעות למחלקת שירות הלקוחות שלהן, עוסקות בגריפינג. במשחק Second Life, שחקנים עשויים להחסם בגין הטרדה (הכוללת קללות, איומים, הטרדה מינית וכיוצא בזה) או בגין תקיפה (ירי בשחקנים אחרים, הכאתם או דחיפתם, ויצירת אובייקטים המונעים משחקן אחר ליהנות מהמשחק). בחלק מהמשחקים של חברת בליזארד, התנהגות לא נאותה במשחק נאכפת על ידי עזרים תוכנתיים. עם זאת, ישנם משחקים דוגמת EVE Online בהן פעולות מסוימות שנחשבות במשחקים רבים כבריונות הן פעולות לגיטימיות לחלוטין: ריגול עסקי, שוד ספינות חלל של שחקנים אחרים, והריגת שחקנים אחרים, גם אלו שציינו כי אינם מעוניינים להילחם בשחקנים אחרים.
הר טורברט (אנטארקטיקה)
גובהו של ההר 1,675 מטרים מעל פני הים; והוא ההר ה-2,496 בגובהו באנטארקטיקה.
פיוטר באסין
ביוגרפיה
החל משנת 1811, הוא ביקר בשיעורים באקדמיה הקיסרית לאמנויות. בשנת 1813, הוא התקבל כתלמידו של ואסילי שבייב. לאחר שסיים את לימודיו, הוא חי אחת-עשרה השנים הבאות ברומא בעזרת מלגה שניתנה לו על ציורו "ישו מגרש את חלפני הכספים מבית המקדש".
כשהיה ברומא הוא העתיק את יצירותיו של רפאל ויצר כמעט 100 ציורים משלו, רבים מהם בנושאים מיתולוגיים. הוא גם יצר סצנות ז'אנר מהכפר ודיוקנאות, כולל אחד של הצייר סילבסטר שדרין.
אינטרמצו (סרט, 1939)
המפיק דייוויד או. סלזניק ראה את הסרט השוודי והתרשם ממשחקה של ברגמן שעד אז הייתה שחקנית לא ידועה. הוא הביא אותה להוליווד ונתן לה את התפקיד הראשי למולו של לסלי הווארד שהיה אז שחקן מפורסם לאחר משחקו בחלף עם הרוח. זה היה סרטה הראשון בהוליווד והופעתה בו הקפיצה את הקריירה שלה.
תקציר העלילה
לאחר שהמורה שלה לפסנתר, תומאס סטנבורג (ג'ון האלידיי), מגיע למקום ומשכנע את אניטה כי אל לה לוותר על הקריירה שלה, היא משתכנעת ועוזבת את הולגר.
מס דיבידנדים
מס דיבידנדים בארצות הברית
בארצות הברית, תקבולי דיבידנדים בידי הנישום מסווגים הכנסה רגילה לכן שיעור המס נקבע לפי מדרגות המס של הנישום.
בשנת 2003 הציע הנשיא ארצות הברית ג'ורג' בוש לבטל את המס המוטל על דיבידנדים באומרו כי. בנוסף הוא טען כי מיסוי רווחי חברות היא פעולה הוגנת אולם מיסוי בעלי המניות על אותם הרווחים היא פעולה לא הוגנת.
פלייסמייקינג
על פי רעיון זה אנשי קהילה המתגוררים בסמוך אל שטח ציבורי פתוח כלשהו מנצלים שטח זה מתוך כוונה ליצור מקומות ציבוריים המקדמים תרבות פנאי, אקולוגיה, ספורט, חינוך או חקלאות. יצירת המקום תתבצע על פי חזון שגובש עם התושבים, תהיה מותאמת לאופיו וייחודיותו של האזור ותשאף לשפר את תחושת השייכות למקום ואת רווחת חיי התושבים. בדרך כלל מקומות אלו מתוכננים בשיתוף ובמימון של עמותות, רשויות מקומיות, או משרדי ממשלה.
ארגון P.P.S) Project for Public Spaces) ופעילותו
מאז שנת 1975 פועל ארגון ה-P.P.S) Project for Public Spaces) העוסק בגיבוש ופיתוח גישת הפלייסמייקינג. הארגון פעל בלמעלה מ־3,500 קהילות ברחבי העולם ופעילותו מהווה דוגמה לכך שאימוץ תהליך קהילתי משותף הוא גישה יעילה ליצירת והחייאת שטחים ציבוריים. מבחינת הארגון, יצירת מקום הוא גם תהליך וגם פילוסופיה. התהליך מאפשר להתבונן, להקשיב ולשאול את האנשים שחיים, עובדים ומשחקים באותו מקום מהם הרצונות, הצרכים והשאיפות שלהם ושל הקהילה בה הם חיים. בעזרת הידע הזה ניתן ליצור חזון משותף לאותו מקום שיכול להפוך מהר לאסטרטגיה ותהליך יישומי. בהתחלה השינויים הפרקטיים יכולים להיות מהירים, זולים ובקנה מידה קטן, אך הם מביאים יתרונות מיידיים הן למקום עצמו והן לאנשים שמשתמשים בהם.
ארבע גישות ל-"פלייסמייקינג"
בגישה זו, שואפים שנועד ליצור מקום איכותי בו אנשים ירצו לחיות, לעבוד, לשחק וללמוד בתהליך מתמשך על ידי ביצוע של מספר רב של פעולות ופרויקטים נפרדים. כדי לעשות זאת נדרש למשוך ולרתום אנשים לקחת חלק בתהליך. יחד עם זאת, הפלייסמייקינג יכול גם לשמש ככלי לפעילויות ופרויקטים שיוצרים שינוי רחב היקף ומשנים מקום בזמן קצר יחסית לכזה שמושך אליו אנשים ופיתוח.
מין טטראפלואידי
מין טטראפלואידי או ארבע-סדרתי היא הגדרה בתחום הציטוגנטיקה המתייחסת למספר הכרומוזמים במין מסוים, לאחר חלוקה בתהליך המיוזה.
ניתן להגדיר כי כל הכפלה של מספר הכרומוזמים, יותר משנים, כלומר 3 ומעלה היא פוליפלואידיה (בעברית: רב-סדרתיות).
זומבה
זוּמבה הוא סימן מסחר של חברת Zumba Fitness LLC, לשיטת אימון גופני אירובי באמצעות ריקוד שפותחה על ידי הכוראוגרף אלברטו פרס בקולומביה בשנות ה-90. השיטה מבוססת על שילוב תנועות ריקוד המושפעות מסגנונות שונים לצלילי מוזיקה לטינית, מערבית ומזרחית, במטרה להפוך את האימון הגופני למהנה.
סאמרסט (מיין)
גאוגרפיה
מחוזות סמוכים של ארצות הברית:
דמוגרפיה
על פי המפקד של שנת 2010, בשנה זו היו בסאמרסט 52,228 אנשים. צפיפות האוכלוסייה הייתה 5.13 איש לקמ"ר.
חלוקת תושבי סאמרסט על פי קבוצות מוצא:
צבי יעלי טיבטי
מבנה ומידות גוף
גופו של הצבי הטיבטי קומפקטי ודק, וצווארו וראשו קצרים ורחבים. רגליו דקות וארוכות ביחס לשאר הגוף, אך למעשה הן די קצרות. פרסותיו שחורות דקות וקצרות. עצמות האף גדולות ורחבות - תכונת הסתגלות לאוויר הדליל של הרמה הטיבטית. הזנב קצר ביותר בדומה לקרוביו, אך כאמור הוא בולט מאוד בשל הכתם השחור שבסופו. עיניו גדולות ושחורות, אפו דק ומחורץ, ואוזניו ארוכות, רחבות ומחודדות. מלבד הקרניים אין כמעט הבדלים בין הזכרים לנקבות, ולפעמים הנקבות קטנות יותר. מידות הגוף של צבי יעלי טיבטי: גובה הכתפיים: 65-54 ס"מ. אורך הראש והגוף: 105-91 ס"מ. אורך הזנב: 10-7 ס"מ. אורך קרני הזכר: 40-26 ס"מ. משקל: 16-13 ק"ג.
איומים ושימור
הצבי היעלי הטיבטי מסווג על ידי IUCN במצב השימור "קרוב לסיכון" (NT), בשל הירידה של מספריו בכ-20% מאז 1992. הגורמים העיקריים לכך הם אובדן בית גידול, תחרות גוברת עם כבשים מקומיים, בניית כבישים, וגידור שטחי מרעה שגורמים לפילוג האוכלוסיות ולחוסר גיוון גנטי. ציד לא חוקי הוא די נפוץ למטרות בשר וקרניים, במיוחד באוכלוסייה ההודית שמצבה גרוע מאוד. כיום מספרים גדולים מצויים בעיקר באזורים שבהם יש נוכחות דלה של בני אדם, כדוגמת שמורת הטבע צ'אנג טאנג, שמורת ארג'ין שאן, שמורת מערב קונלון, שמורת מרכז קונלון ושמורת סאנג'יאנגיואן. לעומת בעלי חיים אחרים בסין, המצב של הצבי הטיבטי טוב יחסית כיון שחלקים גדולים מתחומי מחייתו שוממים, וכמו כן בשל גודלו הקטן הוא אינו פופולרי בקרב הציידים.
אמנות נאו-מושגית
היסטוריה
מאז הגל הראשון של האמנות המושגית, אמנים עכשוויים המשיכו לעסוק ברעיונות שעניינו את התנועה החלוצית בימי פעילותה. על אף שרבים מהאמנים העכשוויים הללו לא יכנו את עצמם "ניאו מושגיים", הם ממשיכים לעסוק ביצירתם ברעיונות שהעסיקו את האמנות המושגית, עם דגש מיוחד על נושאים כגון התנגדות למסחריות של האמנות, ביקורת חברתית ופוליטית, אמנות דיגיטלית ושימוש ברעיונות או מידע כמדיום; זאת במיוחד בקרב אמנים העובדים באמצעות אמנות דיגיטלית, אמנות מיצב, אמנות מיצג (פרפורמנס), נט. ארט ואמנות אלקטרונית. מבקרים ואמנים רבים העוסקים בזרם זה עשויים להתמקד דרך כך בהיבטים מושגיים המתבטאים אצל אמן או ביצירה מסוימים, המשקפים את ההשפעה המתמשכת שיש לאמני האמנות המושגית המקוריים על עולם האמנות שהתפתח לאחר מכן.
ג'ון מילר אדיי
ביוגרפיה
בשנים 1870-1875 היה אדיי מנהל הארטילריה והמלאי במשרד המלחמה. הוא קיבל מעמד "אביר מפקד" (K.C.B) במסדר האמבט בשנת 1873, קודם לדרגת מייג'ור גנרל ומונה למפקד האקדמיה הצבאית המלכותית בווליץ' ב-1875, ומונה למשרת מודד התחמושת הראשי בשנת 1880. בשנת 1882 הוא השתתף במערכה לכיבוש מצרים, והיה השני בסולם הפיקוד. על כך הוא קיבל את מעמד "אביר הצלב הגדול" (G.C.B) במסדר האמבט, ואת הוקרת הפרלמנט.